નવી દિલ્હીઃ આધાર અને પાન લિંક કરવાની છેલ્લી તારીખ 30 જૂન હતી ત્યારબાદ તારીખ વધવાની કોઈ શક્યતા ન જણતા કેટલાક લોક કે જેઓએ હજુ પણ આધાર અને પાન લિંક નહોતા કરાવ્યા તેઓ હાંફળાફાંફળા થઈ દોડધામ કરી રહ્યા હતા. જેમના લિંક થઈ ગયા તેમણે હાશકારો અનુભવ્યો હતો પરંતુ જે રહી ગયા હતા તેઓ ચિંતામાં હતા કે હવે શું થશે. જોકે આવા લોકો માટે રાહતના સમચાર મોડી રાત્રે આવ્યા હતા. સેન્ટ્રલ બોર્ડ ઓફ ડાઈરેક્ટ ટેક્સ(CBDT)એ પાન આધાર લિંક કરવાની મુદ્દત આગામી 31 માર્ચ 2019 સુધી વધારી દીધી છે.